กลุ่มแบงก์ร่วงยกแผง โบรกตปท.ลดเป้า-น้ำหนักลงทุน,คาดสินเชื่อวูบกดดันงบ Q2
กลุ่มแบงก์ร่วงยกแผง โบรกตปท.ลดเป้า-น้ำหนักลงทุน,คาดสินเชื่อวูบกดดันงบ Q2
8 ก.ค. 2558

ผู้สื่อข่าวรายงานว่า หุ้นกลุ่มแบงก์ร่วงยกแผง นำโดยหุ้นแบงก์ขนาดใหญ่อย่าง KBANK,SCB และ KTB หลังโบรกเกอร์ทั้งไทยและต่างประเทศปรับลดราคาเป้าหมายและน้ำหนักการลงทุน
โดย ณ เวลา 11 น. ราคาหุ้นอยู่ที่ระดับ 180 บาท ลบ 2 บาท หรือ 1.10% ด้วยมูลค่าซื้อขาย 560 ล้านบาท ส่วน ธนาคารไทยพาณิชย์ จำกัด (มหาชน) หรือ SCB ณ เวลา 11.01 น. อยู่ที่ระดับ 148.50 บาท ลบ 3 บาท หรือ 1.98% ด้วยมูลค่าซื้อขาย 360.99 ล้านบาท ส่วนธนาคารกรุงไทย จำกัด (มหาชน) หรือ KTB ณ เวลา 11.03 น. ราคาหุ้นอยู่ที่ระดับ 16.70 บาท ลบ 0.20 บาท หรือ 1.18% ด้วยมูลค่าซื้อขาย 81.63 ล้านบาท
ทั้งนี้ เจพี มอร์แกน ปรับลดน้ำหนักการลงทุน และราคาเป้าหมายแบงก์ ดังนี้ KBANK ลดคำแนะนำเป็น”Neutral” จาก “Overweight” ปรับราคาเป้าหมายลงมาที่ 174 บาท จาก 230 บาท ส่วน SCB ลดคำแนะนำเป็น”Neutral” จาก “Overweight” ปรับราคาเป้าหมายลงมาที่ 155 บาท จาก 205 บาท ด้าน BBL คงคำแนะนำที่ “Neutral” ปรับราคาเป้าหมายลงมาที่ 180 บาท จาก 190 บาท
ส่วน KTB ลดคำแนะนำเป็น”Underweight” จาก”Overweight”ปรับราคาเป้าหมายลงมาที่ 15 บาท จาก 23 บาท และ TMB คงคำแนะนำที่ “Underweight” ปรับราคาเป้าหมายลงมาที่ 1.9 บาท จาก 2.2 บาท
ด้านบทวิเคราะห์ บล.โกลเบล็ก ระบุว่า ในช่วงวันที่ 13 – 21 ก.ค.58 เป็นช่วงเวลาที่หุ้นกลุ่มแบงก์จะรายงานงบ Q2/58 คาว่าจะมีแรงกดดันจากการปล่อยสินเชื่อที่ชะลอตัว ส่วนอัตราดอกเบี้ยสุทธิ(NIM)ลดลง ขณะที่หนี้ที่ไม่ก่อให้เกิดรายได้(NPL) เพิ่มขึ้น และการเพิ่มสำรองหนี้สูญสูงขึ้นด้วย
               